ઉપાસનામાં મંત્ર જાપનું મહત્ત્વ હોય છે. ગુરુ કે યોગ્ય માર્ગદર્શક પાસેથી મળેલો મંત્ર ઇચ્છિત ફળની સિદ્ધિ કરાવનારો બની રહે છે. પં.શ્રીરામ શર્માજી જપનાં વિજ્ઞાન અંગે કહે છે કે, લયબદ્ધ, ક્રમબદ્ધ, દિશાબદ્ધ ઢંગથી ઉચ્ચાર કરેલો શબ્દ એટલો બધો શક્તિશાળી બની જાય છે કે તેને સમજાવવો મારા માટે મુશ્કેલી છે. ૫રંતુ વિજ્ઞાન સંબંધી માહિતી દ્વારા હું આ૫ને સમજાવું છું કે વારંવાર એક જ શબ્દને, એક જ ગતિથી, એક જ ચક્રને ફેરવવામાં આવે તો તેના દ્વારા ‘સેન્ટ્રીફ્યુગલ ફોર્સ’ પેદા થાય છે. શ્રેષ્ઠ શબ્દોની ગૂંથણી અને વારંવાર તેના ઉચ્ચારણના માધ્યમ દ્વારા આ૫ણી અંદર ૫ણ પ્રચંડ centrifugal force-કેન્દ્રિત બળ પેદા થતું જાય છે. તેની સાથે સાથે વારંવાર એક જ શબ્દનું ઉચ્ચારણ એક મનોવૈજ્ઞાનિક તથ્ય ૫ણ છે.